ਭਾਰਤ–ਪਾਕਿਸਤਾਨ ਸਰਹੱਦ
ਭਾਰਤ-ਪਾਕਿਸਤਾਨ, ਭਾਰਤ-ਪਾਕਿਸਤਾਨੀ ਜਾਂ ਪਾਕਿਸਤਾਨੀ-ਭਾਰਤੀ ਸਰਹੱਦ ਅੰਤਰਰਾਸ਼ਟਰੀ ਸਰਹੱਦ ਹੈ ਜੋ ਦੋ ਦੇਸ਼ਾਂ ਭਾਰਤ ਦੇ ਗਣਰਾਜ ਅਤੇ ਪਾਕਿਸਤਾਨ ਦੇ ਇਸਲਾਮੀ ਗਣਰਾਜ ਨੂੰ ਵੱਖ ਕਰਦੀ ਹੈ। ਇਸਦੇ ਉੱਤਰੀ ਸਿਰੇ 'ਤੇ ਨਿਯੰਤਰਨ ਰੇਖਾ ਹੈ, ਜੋ ਭਾਰਤ-ਪ੍ਰਸ਼ਾਸਿਤ ਕਸ਼ਮੀਰ ਨੂੰ ਪਾਕਿਸਤਾਨੀ-ਪ੍ਰਸ਼ਾਸਿਤ ਕਸ਼ਮੀਰ ਤੋਂ ਵੱਖ ਕਰਦੀ ਹੈ; ਅਤੇ ਇਸ ਦੇ ਦੱਖਣੀ ਸਿਰੇ 'ਤੇ ਸਰ ਕ੍ਰੀਕ ਹੈ, ਜੋ ਕਿ ਭਾਰਤੀ ਰਾਜ ਗੁਜਰਾਤ ਅਤੇ ਪਾਕਿਸਤਾਨੀ ਸੂਬੇ ਸਿੰਧ ਦੇ ਵਿਚਕਾਰ ਕੱਛ ਦੇ ਰਣ ਵਿੱਚ ਇੱਕ ਜਲ-ਮੁਹਾਰਾ ਹੈ।